section_heading: Mladost i obrazovanje
paragraph_text: Rođen je u Srijemskoj Mitrovici kao dvanaesto dijete majke Evice r. Šučak i oca Stjepana. Školovanje započinje u Srijemskoj Mitrovici. Godinu dana kasnije s obitelji je preselio u Zagreb gdje pohađa osnovnu školu i nižu gimnaziju. Višu gimnaziju završava u Srijemskoj Mitrovici 1957. godine. Nakon toga odlazi na Vojnu akademiju u Beograd, koju završava 1960. godine. Istovremeno uči slikanje kod akademskog slikara Branka Jolera.